Արարատ (քաղաք)

**Արարատ** (), քաղաք Հայաստանի Արարատի մարզում։

## Աշխարհագրություն
Քաղաքը մայրաքաղաք Երևանից հեռու է 48 կմ դեպի հարավ-արևելք։

## Պատմություն
[մինի|192x192px|Վազգեն Սարգսյանի արձանը Արարատ քաղաքում, քանդակագործ [Արայիկ Ալեքյան, ճարտարապետ՝ Պարգև Սեդրակյան]]
Արարատ քաղաքային համայնքի ավագանու 2014 թվականի մարտի 25-ի թիվ 18 որոշումով Արարատ քաղաքի հիմնադրման տարեթիվ սահմանվեց 1930 թվականի հոկտեմբերի 22-ը։

ՀՍՍՀ մինիստրների խորհրդի 1972 թվականի հունվարի 4-ի N4 որոշումով Արարատը դասվում է հանրապետական ենթակայության քաղաքաների շարքը։ Քաղաքի վարչական տարածքը կազմում է 1467 հա։

## Բնակչություն
Ըստ 2005 թվականի ազգային վիճակագրական ծառայության տվյալների համայնքի բնակչությունը կազմում է 19․533 մարդ, որից 47 % տղամարդիկ են, իսկ կանայք՝ 53 %։

## Տնտեսություն
Տնտեսության տեսակետից քաղաքի մասնագիտացման ճյուղը ծանր արդյունաբերությունն է։ Քաղաքի մոտ է գտնվում հանրապետության երկու ցեմենտի գործարաններից մեկը՝ Արարատի ցեմենտի գործարանը։ ՀՍՍՀ մինիստրների խորհրդի 1970 թվականի մարտի 18-ի N123 որոշումով քաղաքի հետագա զարգացումը տեղափոխվում է Արարատ գյուղից հարավ ընկած տարածքում, որտեղ և կառուցվում է ոսկու կորզման ֆաբրիկայի բանավանը և ոսկու կորզիչ ֆաբրիկան։ Այստեղ բերվում և վերամշակվում է Սոթքի և Մեղրաձորի ոսկու հանքաքարը։

Քաղաքն ունի ավագ, միջնակարգ և հիմնական դպրոցներ, քաղաքային և մանկական գրադարաններ, մանկապարտեզներ, Ղազարոս Սարյանի անվան «Միջնակարգ մասնագիտական արվեստի դպրոց», հիվանդանոց, պոլիկլինիկաներ, կապի հանգույց։

Մոտ մեկ տասնյակի հասնող հիմնարկ-ձեռնարկություններ, որոնք շրջապատում են քաղաքը, առաջացրել են լուրջ էկոլոգիական խնդիրներ, որոնցից է աղտոտված մթնոլորտային ավազանը։

## Քույր քաղաքներ

## Պատկերասրահ

Պատկեր:Ararat town- World War II memorial.jpg|Երկրորդ համաշխարհային պատերազմում զոհվածների հիշատակի հուշարձան
Պատկեր:Memorial to Zhores Mkrtchyan.jpg|Ուսուցչապետ Ժորես Մկրտչյանի կիսանդրին
Պատկեր:Monument to 1988 Earthquake (1).jpg|1988-ի դեկտեմբերի 7-ի երկրաշարժի զոհերին
Պատկեր:Monument to 2001 Sep 11 victims.jpg|2001 թվականի սեպտեմբերի 11-ի ահաբեկչության զոհերին
Պատկեր:Ոսկու կորզման ֆաբրիկայի բանավան.jpg|Ոսկու կորզման ֆաբրիկայի բանավան
Պատկեր:Արարատ Քաղաքի Հերոսներ Պուրակ.jpg|alt=2021թ ապրիլ ամսից սկսած Արարատ համայնքի մի խումբ երիտասարդներ նախաձեռնեցին մի նվիրական աշխատանք, որը վաղը դառնալու էր  քաղաքի նշանակալի վայրերից մեկը։ Քաղաքի թիվ 4 և ավագ դպրոցների մեջտեղում ընկած ճանապարհը, որը նաև Ավշար համայնքը Արարատին կապող հատվածն է, գտնվում էր անբարեկարգ վիճակում։ Սկզբում երիտասարդները կազմակերպեցին տարածքի մաքրման և բարեկարգման աշխատանքները և կազմակերպեցին ծառատունկ։6 ամսվա ընթացքում համայնքի մի շարք քաղաքացիներ, կազմակերպություններ և այլ կառույցներ միանալով այս նվիրական գաղափարին, կարողացան ստեղծել պուրակ, որտեղ տեղադրվեցին աղբամաններ, նստարաններ, անցկացվեց ջրագիծ և լուսավորություն։ Այս աշխատանքների շնորհիվ պուրակը ունեցավ ներկայանալի տեսք, որից հետո տեղադրվեցին հիշատակի ցուցանակներ և պուրակն անվանակոչվեց Արարատ  և Ավշար համայնքների 44-օրյա պատերազմում անմահացած հերոս տղաների անունով՝  Հերոսների պուրակ։|Հերոսների Պուրակ 27.09.2021


## Տես նաև
* Արարատ քաղաքի պատմության և մշակույթի անշարժ հուշարձանների ցանկ (Արարատի մարզ)

## Ծանոթագրություններ

## Արտաքին հղումներ
* ՀՀ Արարատի մարզի Արարատի քաղաքային համայնքի (բնակավայրի)գլխավոր հատակագիծ

Կատեգորիա:1930 թվականին հիմնադրված բնակավայրեր
Կատեգորիա:1930 հիմնադրումներ Հայաստանում
Կատեգորիա:Արարատ (քաղաք)